གནའ་བོའི་མཐོ་སྒང་གི་ས་གཤིས་དང་མཉམ་དུ་མངོན་པའི་ཁྱེད་ཀྱི་དམར་ཧྲང་ཧྲང་གི་དཔུང་ཤ་མཐུག་པོ་དེས།ནགས་ཚལ་གྱི་རལ་བ་གཏུབ་ཅིང་ནམ་མཁའི་མིག་འབྲས་འཕྲོག་མྱོང་བ་བདེན་ནམ།མཚམས་མཚམས་སུ་ཕྱི་རོལ་གྱི་རྔམ་མཐུག་པའི་བར་སྣང་ནས་ང་ལ་འཇིགས་སྣང་ཡང་ཡང་སྐུལ་མྱོང་ན་ཡང་།བདག་གིས་འཇགས་སུ་མེད་པའི་དབུགས་རྒྱུན་གྱི་འཕར་ལྡིང་གསར་བས་ཁྱེད་རང་ཕྱིར་ཕེབས་པའི་གོམ་སྒྲ་ལ་ཉན་ཡོད།ཨ་མས་གནང་བའི་རང་ཉིད་ཀྱི་སྐད་ངག་གཉོམ་པོ་དབྱངས་གསལ་སོ་བཞིའི་མཛེས་རྒྱན་ལ་སྤྲོས་ཏེ་ཁྱེད་ཉིད་བཞུད་ཕྱོགས་སུ་ཉན་ཡོད།